
4.
Sürgősségi indítvány a VSz Zrt vezérigazgatói tisztségéről történő lemondás tárgyában
Előadó: dr. Dietz Ferenc polgármester
Szentendre Város Önkormányzat Képviselő-testületének

344/2010. (X.21.) Kt. sz. határozata:

Szentendre Város Önkormányzatának Képviselő-testülete, mint a VSZ Zrt. egyszemélyi tulajdonosa, és mint a VSZ Zrt. vezérigazgatójának Horváth József Úrnak a munkáltatója az alábbi döntést hozza:

1. Horváth József vezérigazgató úr 2010. október 15-én érkezett lemondását a gazdasági társaságokról szóló 2006. évi IV. törvény (a továbbiakban: Gt.) 31. § (1) bekezdésének d) pontja alapján tudomásul veszi és egyben tájékoztatja Horváth József vezérigazgatót, hogy lemondása a Gt. 31. § (2) bekezdése alapján – a VSZ Zrt. működőképességének fenntartása miatt – 2010. december 14-én hatályosul (azaz a bejelentéstől számított hatvanadik napon );

2. tájékoztatja Horváth József vezérigazgatót, hogy a VSZ Zrt.-vel 2008. február 1. napjától - 2011. január 31. napjáig tartó hatállyal létesített munkajogviszony közös megegyezéssel történő megszüntetéséhez az alábbiak szerint járul hozzá: 

· a Vezérigazgató Úr munkajogviszonyának megszüntetését követően Horváth József Vezérigazgató vezetői tisztségét a Ptk. szerinti megbízási jogviszony alapján látja el 2010. december 14-ig;

· a megbízási időszakra vonatkozóan a Vezérigazgató Úr a vezetői tisztségét ingyenesen (költségtérítés, szolgálati gépkocsi-használat, stb. nélkül) látja el;
· a VSz Zrt-t érintő vizsgálat lefolytatásában együttműködik, a vizsgálatot lefolytató cég részére a szükséges iratokat, információkat megfelelő időben és módon biztosítja;

· amennyiben a lefolytatott vizsgálat számára felelősséget állapít meg, úgy a vonatkozó jogszabályok szerint felelősséggel tartozik. 
3. elfogadja a határozat melléklete szerinti tartalommal a VSZ Zrt. vezérigazgatói tisztségének ellátására kiírandó pályázati kiírást és felkéri a Polgármestert, hogy a pályázati eljárást bonyolítsa le és döntési javaslatát terjessze a Képviselő-testület 2010. decemberi ülésére. 

Határidő: azonnal

Felelős: Polgármester

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző
Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Jegyzői Kabinet – intézkedésre
4. VSz Zrt Vezérigazgatója – intézkedésre, e-mailen

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. október 22.
Skultéti Mária
jegyzőkönyvvezető

